NORMATIVA PER A ENSENYAMENTS OFICIALS DE DOCTORAT DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/52616)
  + [Valencià](/va/acuerdo/52982)






Selector de idioma

Leer

* [Español](/es/acuerdo/52253)
* [Valencià](/va/acuerdo/52645)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA PER A ENSENYAMENTS OFICIALS DE DOCTORAT DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
======================================================================================================================================

Secretaria General

Butlletí Oficial Universitat d'Alacant





NORMATIVA PER A ENSENYAMENTS OFICIALS DE DOCTORAT DE LA UNIVERSITAT D'ALACANT

Data d'aprovació
:   26/09/2024

Data de publicació
:   27/09/2024

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/52188)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/52423)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/52291)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA PER A ENSENYAMENTS OFICIALS DE DOCTORAT DE LA UNIVERSITAT D'ALACANT&url=https://www.boua.ua.es/va/acuerdo/52164)

**Títol:** NORMATIVA PER A ENSENYAMENTS OFICIALS DE DOCTORAT DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 26 de setembre de 2024

Aprovada per unanimitat pel Consell de Govern de la Universitat d'Alacant en la sessió ordinària del dia 26 de setembre de 2024.

NORMATIVA PER A ENSENYAMENTS OFICIALS DE DOCTORAT DE LA UNIVERSITAT D'ALACANT

PREÀMBUL

La Llei orgànica 6/2001, de 21 de desembre, d'Universitats, en la nova redacció donada per la Llei orgànica 4/2007, de 12 d'abril, per la qual es modifica l'anterior, defineix l'estructura dels ensenyaments universitaris en tres cicles: grau, màster i doctorat. Els estudis de doctorat, corresponents al tercer cicle, condueixen a l'obtenció del títol oficial de doctora o doctor, de caràcter oficial i validesa en tot el territori nacional. Segons estableix l'esmentada llei, els estudis de doctorat es desenvoluparan en la forma que determinen els estatuts de les universitats, d'acord amb els criteris que per a l'obtenció del títol de doctora o doctor aprove el Govern, amb l'informe previ del Consell d'Universitats.

Les estratègies institucionals de la Universitat d'Alacant en matèria de R+D+I tenen el doctorat en el centre de les actuacions a fi d'aconseguir altes cotes de qualitat, internacionalització, innovació, reconeixement i mobilitat.

Es promou un model de formació doctoral amb base en la universitat, però integradora de la col·laboració d'altres organismes, entitats i institucions implicades en la R+D+I tant nacionals com internacionals en el qual l'Escola Internacional de Doctorat de la Universitat d'Alacant juga un paper essencial.

D'acord amb les recomanacions europees, és determinant emfatitzar l'important, adequat i necessari paper de la supervisió i el seguiment de les activitats doctorals en relació amb els objectius dels programes de doctorat i de l'Escola Internacional de Doctorat de la Universitat d'Alacant.

El component fonamental de la formació doctoral és l'avanç del coneixement científic a través de la «investigació original». A més, es considera que en aquest tercer cicle els participants en programes de doctorat no són només estudiants, sinó personal investigador en formació.

D'acord amb tot això, aquesta normativa persegueix regular la formació dels qui han de liderar i cooperar en el transvasament del coneixement cap al benestar i el progrés de la societat, d'acord amb les directrius europees i internacionals. Tot això pel que fa a les condicions d'accés, l'estructura i organització del doctorat, la transparència del procés, el fonamental paper de la supervisió i la tutela de la formació investigadora, la inserció d'aquesta formació en un ambient investigador que incentive la comunicació i la creativitat, la internacionalització i la mobilitat essencials en aquesta mena d'estudis i l'avaluació i l'acreditació de la qualitat com a referència per al seu reconeixement.

CAPÍTOL 1. DISPOSICIONS GENERALS

Article 1: Objecte

Aquesta normativa té per objecte la regulació dels estudis de doctorat en la Universitat d'Alacant corresponents als ensenyaments universitaris oficials conduents a l'obtenció del títol de doctora o doctor que tindrà validesa en tot el territori nacional.

Article 2. Regulació dels ensenyaments oficials de doctorat

1. En virtut d'allò que estableix l'Estatut de la Universitat d'Alacant, és competència del Consell de Govern aprovar la proposta d'implantació de títols universitaris de caràcter oficial i validesa en tot el territori nacional.

2. La Universitat d'Alacant, de conformitat amb el que estableix el text consolidat del RD 99/2011, de 28 de gener, defineix la seua estratègia en matèria d'investigació i de formació doctoral, que s'articula a través de programes de doctorat desenvolupats en l'Escola  Internacional de Doctorat.

Article 3. Definicions

1. Els estudis de doctorat, en virtut del que estableix l'article 9 de la Llei orgànica 2/2023, de 22 de març, del sistema universitari, conformen el tercer cicle dels ensenyaments universitaris oficials a Espanya, la finalitat dels quals és l'adquisició de les competències i les habilitats que concerneixen la investigació de qualitat i el seu desenvolupament.

2. Es denomina programa de doctorat un conjunt d'activitats que condueixen a l'obtenció del títol de doctora o doctor. Aquest programa tindrà per objecte el desenvolupament dels diferents aspectes formatius de la doctoranda o el doctorand i establirà els procediments i les línies d'investigació per al desenvolupament de tesis doctorals.

3. S'entén per Escola de Doctorat el centre que té per objecte fonamental l'organització, dins el seu àmbit de gestió, del doctorat, en un o diversos àmbits de coneixement o amb caràcter interdisciplinari.

4. Té la consideració de doctoranda o doctorand qui, prèvia acreditació dels requisits establits en la legislació vigent, ha sigut admès en un programa de doctorat i s'hi ha matriculat.

5. La directora o el director de tesi és la persona màxima responsable en la conducció de la investigació de la doctoranda o el doctorand, en els termes establits en aquesta normativa i en el Reial decret 99/2011.

6. La tutora o el tutor és la persona responsable de l'adequació de la formació i de l'activitat  investigadora als principis dels programes i de l'Escola Internacional de Doctorat.

7. La Comissió Acadèmica de cada programa de doctorat és la responsable de la definició, actualització, qualitat i coordinació, com també del progrés de la investigació i de la formació, i de l'autorització de la presentació de tesi de cada doctoranda o doctorant del programa.

8. S'entén per document d'activitats de la doctoranda o del doctorand o el registre individualitzat de control d'aquestes activitats, materialitzat en el corresponent suport. La directora o el director de tesi i la tutora o el tutor revisaran aquest document i emetran informe sobre aquest tema. La Comissió Acadèmica l'avaluarà anualment.

9. S'entén per experiència investigadora acreditada la possessió de, almenys, un període d'activitat investigadora reconeguda per la Comissió Nacional Avaluadora de l'Activitat Investigadora (CNEAI) o per les agències avaluadores autonòmiques. En el cas d'ocupar una posició acadèmica o administrativa en la qual això no siga aplicable, o en el cas d'investigadors estrangers, s'haurà d'acreditar mèrits d'investigació equivalents (publicacions, tesis dirigides, projectes d'investigació). Per al personal investigador que no pertanya al sistema universitari, es podrà també tenir en compte, a més de les publicacions, la trajectòria professional.

Article 4. L'Escola Internacional de Doctorat de la Universitat d'Alacant

1. L'Escola Internacional de Doctorat de la Universitat d'Alacant, d'ara endavant EIDUA, és el centre que té per objecte fonamental l'organització, dins el seu àmbit de gestió, dels ensenyaments i les activitats pròpies del doctorat. Integra tots els programes de doctorat de la Universitat d'Alacant que hagen sigut verificats i aprovats d'acord amb la legislació vigent.

2. L'EIDUA compta amb un reglament de règim intern en el qual s'especifiquen els òrgans de govern de l'EIDUA, amb la composició i les funcions.

Article 5. Estructura

1. Els ensenyaments de doctorat s'organitzen en programes de doctorat dels diversos àmbits científics, tecnològics, humanístics, socials i artístics, com també des d'un enfocament interdisciplinari del coneixement d'acord amb els criteris establits en el RD 99/2011 i en aquesta normativa.

Aquests estudis finalitzaran, en tot cas, amb l'elaboració i defensa d'una tesi doctoral que incorpore resultats originals d'investigació.

2. La duració dels estudis de doctorat serà d'un mínim d'un any, i d'un màxim de quatre quan la tesi es du a terme a temps complet , comptador des de la data de la primera matrícula de la doctoranda o del doctorand. El període de permanència dependrà de la modalitat de dedicació en la qual estiga matriculada o matriculat, segons el que estableix el RD 99/2011 (modificat pel RD 576/2023, de 4 de juliol), i es podrà ampliar aquest període màxim mitjançant una pròrroga d'1 any.

|  |  |  |
| --- | --- | --- |
| DEDICACIÓ D'ESTUDIS | DURACIÓ | PRÒRROGA |
| Temps complet | 4 anys | 1 any |
| Temps parcial | 7 anys | 1 any |
| Temps complet amb discapacitat 33% | 6 anys | 1 any |
| Temps parcial amb discapacitat 33% | 9 anys | 1 any |

3. Quan es combinen períodes d'estudi a temps complet amb períodes a temps parcial, la duració dels estudis es realitzarà tenint en compte el temps que la doctoranda o el doctorand haja estat en cadascuna de les modalitats. Per a l'aplicació d'aquest còmput, s'aplicarà un factor de proporcionalitat basat en els límits temporals establits en la normativa vigent, segons la fórmula aprovada pel Comitè de Direcció.

4. La doctoranda o el doctorand podrà ampliar el termini màxim per al dipòsit de la tesi doctoral, i s'acollirà a qualsevol de les opcions recollides en el RD 99/2011, segons les consideracions següents:

a)      Les sol·licituds d'ampliació de termini per situacions d'incapacitat temporal, naixement, adopció, guarda amb finalitats d'adopció, acolliment, risc durant l'embaràs, risc durant la lactància i violència de gènere o qualsevol altra situació prevista en la normativa vigent se sol·licitaran directament a l'EIDUA amb la documentació acreditativa corresponent, per a la incorporació a l'expedient.

b)      La sol·licitud de pròrroga es dirigirà a la Comissió Acadèmica amb la suficient antelació perquè l'aprovació siga acordada abans de la finalització del termini límit del dipòsit de tesi doctoral.

c)      La doctoranda o el doctorand podrà sol·licitar baixes temporals en el programa fins a un màxim de dos anys. Les sol·licituds hauran de ser dirigides a la Comissió Acadèmica del programa de forma motivada. La Comissió Acadèmica podrà sol·licitar els documents justificatius que considere oportuns en relació amb la sol·licitud plantejada. Per a sol·licitar aquestes baixes, serà condició indispensable haver obtingut avaluació positiva en el curs anterior.

Quan la baixa temporal s'aprove abans de la finalització del primer termini d'abonament de taxes de matrícula i la duració siga mínim d'un  any, la persona sol·licitant estarà exempta de matrícula en aquest curs. Les sol·licituds aprovades amb posterioritat a l'esmentat període no produiran l'exempció de matrícula i, per a l'aplicació, haurà de tenir abonades les taxes de matrícula del curs complet, acceptat el pla d'investigació per la directora o el director, com també haver sigut avaluada per la coordinadora o el coordinador del programa.

En les resolucions que emeta la comissió del programa sobre les baixes temporals sol·licitades hauran de constar els períodes de temps concrets que es concedeixen. Les baixes tindran efecte des de la data d'autorització de la comissió per a cadascuna, i no podran tenir efecte retroactiu. La denegació de les sol·licituds per part de la Comissió Acadèmica haurà de ser motivada.

CAPÍTOL DOS. ORGANITZACIÓ I DESENVOLUPAMENT DEL PROGRAMA DE DOCTORAT

Article 6. Organització del programa de doctorat

1. La Universitat d'Alacant, d'acord amb el que establisca la normativa, definirà la seua estratègia en matèria d'investigació i de formació doctoral, que s'articularà a través de programes de doctorat, d'acord amb el que estableix l'Estatut de la Universitat, els respectius convenis de col·laboració i aquesta normativa.

Els programes de doctorat podran ser proposats per centres, departaments o instituts universitaris d'investigació de la Universitat d'Alacant, i podran unir-s'hi diversos centres, departaments o instituts per a proposar un programa de doctorat.

2. Els programes de doctorat poden dur-se a terme de manera conjunta entre diverses universitats, i comptar amb la col·laboració, expressada mitjançant un conveni, d'altres organismes, centres, institucions i entitats amb activitats de R+D+I, públics o privats, nacionals o estrangers.

3. Cada programa de doctorat serà organitzat, dissenyat i coordinat per una Comissió Acadèmica responsable de les activitats de formació i investigació d'aquest. Estarà integrada per doctores i doctors, i serà designada d'acord amb el que s'estableix en el reglament de règim intern, o amb el que s'estableix en els convenis per als programes de doctorat interuniversitaris, i s'hi podran integrar personal investigador d'organismes públics d'investigació, com també altres entitats i institucions implicades en la R+D+I tant nacionals com internacionals.

4. Cada programa de doctorat comptarà amb una coordinadora o un coordinador que complisca els requisits establits en el reglament de règim intern de l'EIDUA, designat per la rectora o el rector de la Universitat d'Alacant, o per acord entre rectores i rectors quan es tracte de programes de doctorat conjunts amb altres universitats, o en el mode indicat en el conveni amb altres institucions quan es desenvolupe un doctorat en col·laboració.

Aquesta condició haurà de recaure sobre una investigadora o un investigador rellevant i estar avalada per la direcció prèvia d'almenys dues tesis doctorals i la justificació de la possessió d'almenys dos períodes d'activitat investigadora reconeguts d'acord amb les previsions del Reial decret 1086/1989, de 28 d'agost, de retribucions del professorat universitari.

5. Tot el professorat d'un programa de doctorat haurà de posseir el títol de doctora o doctor, sense perjudici de la possible col·laboració en determinades activitats específiques d'altres persones o professionals en virtut de la rellevant qualificació en el corresponent àmbit de coneixement.

Article 7. Organització de la formació doctoral

1. Els programes de doctorat inclouran aspectes organitzats de formació investigadora que no requeriran l'estructuració en crèdits ECTS i comprendran tant formació transversal i interdisciplinària com específica de l'àmbit de cada programa, si bé en tot cas l'activitat essencial de la doctoranda i del doctorand serà la investigadora.

2. Les activitats de formació realitzades per la doctoranda o el doctorand es recolliran en el document d'activitats a què es refereix l'article 3.8 d'aquesta normativa.

3. L'organització d'aquesta formació i els procediments per al control hauran d'expressar-se en la memòria per a la verificació dels programes de doctorat i formaran part de la posterior avaluació a l'efecte de la renovació de l'acreditació d'aquests programes.

Article 8. Verificació, seguiment i renovació de l'acreditació dels programes de doctorat

La verificació, seguiment i renovació de l'acreditació dels programes de doctorat es realitzaran d'acord amb el que disposa la legislació nacional o autonòmica vigent i en el reglament de règim intern de l'EIDUA. Des del vicerectorat amb competències en matèria de qualitat es prestarà suport a l'EIDUA.

Article 9. Requisits d'accés al doctorat

1. Amb caràcter general, per a l'accés a un programa oficial de doctorat serà necessari estar en possessió dels títols oficials espanyols de grau o equivalent, i de màster universitari o equivalent, sempre que s'hagen superat, almenys, 300 crèdits ECTS en el conjunt d'aquests dos ensenyaments.

2. Així mateix podran accedir a un programa de doctorat els qui es troben en algun dels supòsits següents:

a)      Estar en possessió d'un títol universitari oficial espanyol o títols espanyols equivalents, sempre que s'hagen superat, almenys, 300 crèdits ECTS en el conjunt d'aquests ensenyaments i acreditar un nivell 3 del Marc Espanyol de Qualificacions per a l'Educació Superior.

b)      Estar en possessió d'un títol obtingut d'acord amb sistemes educatius estrangers que pertanyen a l'Espai Europeu d'Educació Superior (EEES), sense necessitat de l'homologació, que acredite un nivell 7 del Marc Europeu de Qualificacions sempre que aquest títol faculte per a l'accés a estudis de doctorat al país d'expedició. Aquesta admissió no implicarà, en cap cas, l'homologació del títol previ del qual estiga en possessió la persona interessada ni el reconeixement a altres efectes que el de l'accés a ensenyaments de doctorat.

c)      Estar en possessió d'un títol obtingut d'acord amb sistemes educatius estrangers aliens a l'EEES, sense necessitat de l'homologació, amb la comprovació prèvia per la universitat que la persona interessada acredita un nivell de formació equivalent a la del títol oficial espanyol de màster universitari i que faculta el país expedidor del títol per a l'accés a estudis de doctorat. Aquesta admissió no implicarà, en cap cas, l'homologació del títol previ del qual estiga en possessió la persona interessada ni el reconeixement a altres efectes que el de l'accés a ensenyaments de doctorat.

d)      Estar en possessió d'un altre títol de doctora o doctor.

e)      Els titulats universitaris que, amb l'obtenció prèvia de plaça en formació en la corresponent prova d'accés a places de formació sanitària especialitzada, hagen superat amb avaluació positiva almenys dos anys de formació d'un programa per a l'obtenció del títol oficial d'alguna de les especialitats en ciències de la salut.

Article 10. Criteris d'admissió

1. Les comissions acadèmiques dels programes de doctorat podran establir requisits i criteris addicionals per a la selecció i admissió de l'estudiantat a un programa de doctorat. En particular, es podrà establir l'aval d'una investigadora o d'un investigador com a possible directora o director de la tesi doctoral.

2. L'admissió als programes de doctorat podrà incloure l'exigència de complements de formació específics. Aquests complements de formació específica hauran de superar-se en el període inicial de desenvolupament de la tesi, en un termini màxim d'un curs acadèmic, o en la primera convocatòria de matrícula que tinguen disponible per a aquesta formació.

3. Les comissions acadèmiques vetlaran per l'actualització de la informació relativa al seu programa de doctorat, i garantiran una informació transparent i accessible sobre els criteris d'admissió.

4. Les comissions acadèmiques reservaran, almenys, un 5% de les places oferides per a estudiants que tinguen reconegut un grau de discapacitat igual o superior al 33%, com també per a estudiants amb necessitats educatives especials permanents associades a circumstàncies personals de discapacitat, que en els estudis anteriors hagen necessitat recursos i suports per a la seua plena normalització educativa.

Article 11. Supervisió i seguiment del doctorand

1. Les doctorandes i els doctorands, que tindran la consideració d'investigadores o investigadors en formació, després de l'admissió en el programa de doctorat es matricularan anualment en l'EIDUA pel concepte de tutela acadèmica del doctorat. Quan es tracte de programes conjunts, el conveni determinarà la forma en què haurà de dur-se a terme aquesta matrícula.

2. Les persones incorporades a un programa de doctorat se sotmetran al règim jurídic, si és el cas contractual, que resulte de la legislació específica que els siga aplicable.

3. La consideració de doctoranda o doctorand està vinculada a la matrícula efectiva i al corresponent pagament de les taxes acadèmiques i administratives.

L'Administració podrà procedir a anul·lar d'ofici la matrícula en els casos següents:

a)      Quan no s'hagen abonat les taxes acadèmiques i administratives en la forma i termini o terminis establits.

b)      Quan no s'haja lliurat la documentació requerida per a completar o finalitzar el procés d'accés als estudis de doctorat en el termini o terminis establits.

c)      En els casos en els quals per aplicació de la Llei del procediment administratiu comú de les administracions públiques o d'una altra norma en procedisca l'anul·lació definitiva.

4. Una vegada admesa o admès en el programa de doctorat, a cada doctoranda o doctorand li serà assignada o assignat per part de la corresponent Comissió Acadèmica una directora o un director de tesi. Aquesta assignació podrà recaure sobre qualsevol doctora o doctor de nacionalitat espanyola o estrangera amb experiència investigadora acreditada, tal com es defineix en l'article 3.9. Així mateix, li serà assignat una tutora o un tutor, doctora o doctor, personal docent en actiu de la Universitat d'Alacant, amb experiència investigadora acreditada, i que pertanya al programa  de doctorat, a qui correspondrà vetlar per la interacció de la doctoranda o del doctorand amb la Comissió Acadèmica. Quan la directora o el director pertanguen al programa de doctorat i a la Universitat d'Alacant, assumiran igualment les funcions de tutorització de la doctoranda o del doctorand .

La Comissió Acadèmica, una vegada escoltats tant ala doctoranda o el doctorand com la tutora o el tutor i la directora o el director, podrà modificar-ne el nomenament en qualsevol moment del període de realització del doctorat, sempre que hi concórreguen raons justificades.

5. Després de la matrícula, i com més prompte millor, haurà de ser rubricat per la doctoranda o el doctorand, la tutora o el tutor i la directora o el director un compromís doctoral en el qual s'establisquen els drets i deures de totes les parts, s'acredite el coneixement del codi de bones pràctiques de la investigació i el codi de bones pràctiques de l'EIDUA i que preveja els aspectes relatius als drets de propietat intel·lectual o industrial que puguen generar-se en l'àmbit de la investigació que cal desenvolupar, com també un procediment de resolució de conflictes.

6. Una vegada matriculada o matriculat en el programa de doctorat, es materialitzarà per a cada doctoranda o doctorant un registre individualitzat d'activitats formatives i del pla d'investigació i formació a l'efecte de control a què es refereix l'article 3.8 d'aquesta normativa. Aquest registre es realitzarà en la corresponent plataforma electrònica que tinga habilitada la Universitat d'Alacant. Tindran accés a aquesta plataforma la Comissió Acadèmica, la directora o el director, la tutora o el tutor i la doctoranda o el doctorand.

7. A l'inici de cada curs acadèmic, la doctoranda o el doctorand disposarà en la pàgina web del seu programa de doctorat de la relació d'activitats formatives específiques que haurà de realitzar, i que inclourà tant les activitats obligatòries com optatives, sense perjudici que en realitze d'altres que acorde amb la directora o el director. De la mateixa manera, en la pàgina web de l'EIDUA tindrà la informació de les activitats formatives transversals obligatòries per a tots els programes de doctorat, a més de proposar l'oferta formativa transversal optativa que es poguera realitzar cada any.

La tutora o el tutor i, si escau, la directora o el director de la tesi especificaran les evidències que haurà d'aportar la doctoranda o el doctorand per a acreditar l'aprofitament de les activitats realitzades amb la finalitat de controlar la realització d'activitats i valorar-ne l'aprofitament.

El document d'activitats serà revisat regularment per la tutora o el tutor i la directora o el director de tesi, que hauran d'emetre anualment un informe sobre aquest tema.

8. Abans de la finalització del primer curs acadèmic, la doctoranda o el doctorand, amb l'assistència de la seua directora o director i el seu tutora o tutor, elaborarà un document que incloga un pla d'investigació i un pla de formació personal. El pla d'investigació inclourà almenys la metodologia que s'utilitzarà i els objectius que es pretenen aconseguir, com també els mitjans i la planificació temporal per a aconseguir-ho. Igualment, es determinarà si la investigació proposada requereix l'autorització del Comitè d'Ètica de la Universitat d'Alacant , i en aquest cas haurà d'anar acompanyat de l'informe d'autorització pertinent. El pla de formació personal de la doctoranda o el doctorand contindrà una previsió de les diferents activitats formatives que es desenvoluparan durant la tesi doctoral (cursos, participació en congressos i seminaris, publicacions, accions de mobilitat, etc.). Aquest document es podrà millorar i detallar al llarg de l'estada en el programa i ha d'estar avalat per la directora o el director i per la tutora o el tutor, que hauran d'emetre anualment un informe sobre aquest tema. En el cas de les doctorandes o doctorands amb menció industrial, es tindrà en compte a més el que disposa l'article 16.4 d'aquesta normativa.

9. Anualment, la Comissió Acadèmica del programa avaluarà el progrés de la doctoranda o el doctorand quant al pla d'investigació i formació i el document d'activitats, juntament amb els informes que a aquest efecte hauran emès la directora o el director i la tutora o el tutor. La qualificació serà d'APTE/NO APTE.

L'absència per la doctoranda o el doctorand de consignació de l'avanç en la investigació en la plataforma habilitada al tal efecte comportarà la consegüent avaluació negativa de la Comissió Acadèmica.

Comportarà igualment una avaluació negativa en el cas que la Comissió Acadèmica detecte mancances importants en la investigació.

En tots els casos, la doctoranda o el doctorand haurà de ser reavaluada o reavaluat en el termini màxim de sis mesos, i a aquest efecte elaborarà un nou pla d'investigació i formació.

En el cas que les mancances es continuen produint i la doctoranda o el doctorand siga avaluada o avaluat de nou com a NO APTE, la Comissió Acadèmica haurà d'emetre un informe motivat, amb audiència prèvia a la persona interessada, i la doctoranda o el doctorand causarà baixa definitiva en el programa.

10. Durant els períodes de baixa, la doctoranda o el doctorand no podrà realitzar ni registrar en la plataforma habilitada per la Universitat d'Alacant cap activitat acadèmica i investigadora. La no realització d'activitats de formació exigides pel programa o actualització del pla d'investigació durant el període de baixa no implicarà l'avaluació negativa de la doctoranda o el doctorand, i es procedirà en el seu moment al corresponent reajustament en el compliment d'aquestes obligacions.

Article 12. Baixa definitiva en el programa de doctorat

La doctoranda o el doctorand causarà baixa en el programa per alguna de les causes següents:

1. Baixa voluntària per petició expressa o per anul·lació d'ofici de la matrícula per alguna de les causes previstes en l'art. 11.3.  Si desitja tornar al mateix programa de doctorat haurà de sol·licitar la preinscripció

a)      en el curs immediatament posterior, quan la baixa es realitze en el primer curs, sempre que en l'expedient no consten ni activitats formatives ni el pla d'investigació i formació.

b)     transcorreguts dos cursos acadèmics posteriors a aquell en el qual es va produir la baixa, quan aquesta es produïsca després d'haver-se fet la primera avaluació. La reincorporació al programa, si és admesa o admès, comportarà l'inici dels terminis de permanència i requerirà una nova tesi i un nou pla d'investigació i formació.

2. Per haver obtingut doble avaluació negativa de manera consecutiva per part de la Comissió Acadèmica del programa de doctorat, o per extinció dels terminis establits per a la duració dels estudis en cada règim de dedicació, segons el que disposa el RD 99/2011. En els dos casos, aquesta baixa és definitiva i no podrà sol·licitar-se el reingrés en el mateix programa de doctorat. Sí que podrà sol·licitar preinscripció en un altre programa de doctorat de la Universitat d'Alacant.

CAPÍTOL TRES. TESI DOCTORAL I TÍTOL DE DOCTORA I DOCTOR

Article 13. Direcció de la tesi doctoral

1. D'acord amb el que estableix l'article 11.4, la Comissió Acadèmica del programa de doctorat assignarà a la doctoranda o doctorand una directora o un director per a l'elaboració de la tesi doctoral, i aquesta persona serà la màxima responsable de la coherència i idoneïtat de les activitats de formació, de l'impacte i novetat en el seu camp de la temàtica de la tesi doctoral i de la guia en la planificació i l'adequació, si escau, a la d'altres projectes i activitats en què s'inscriga la doctoranda o el doctorand.

2. La directora o el director de tesi haurà de complir els requisits establits en l'article 3.9 d'aquesta normativa, trobar-se en actiu o ocupar la posició de professora o professor emèrit en el moment de la designació, i no podrà dirigir més de 6 tesis simultàniament com a directora o director únic. Si les tesis són codirigides, comptaran, en el còmput del nombre màxim de tesis que es poden dirigir, com un 50%.

Excepcionalment, la tesi podrà ser codirigida per altres doctores o altres doctors quan hi concórreguen raons d'índole acadèmica, com pot ser el cas de la interdisciplinarietat temàtica o els programes desenvolupats en col·laboració nacional o internacional, amb l'autorització prèvia de la Comissió Acadèmica del programa de doctorat.

Aquesta autorització podrà ser revocada amb posterioritat si, segons el parer de la Comissió Acadèmica, la codirecció no beneficia el desenvolupament de la tesi.

En cap cas, el nombre de directores o directors serà superior a tres.

Quan, tractant-se de personal que pertany al sistema universitari espanyol i que no ha obtingut un tram d'investigació reconegut d'acord amb el RD 1086/1989, de 28 d'agost, codirigisquen amb un doctor o una doctora que complisca els requisits establits en l'article 13.5 d'aquest reglament, en aquest cas s'haurà d'acreditar la investigació mitjançant currículum vitae davant l'EIDUA, i es requerirà l'autorització prèvia de la Comissió Acadèmica del programa.

Podrà assignar-se una nova codirectora o codirector fins a un any abans del dipòsit de la tesi doctoral, excepte raons de força major.

3. La tasca de tutorització de la doctoranda o el doctorand i la direcció de tesi serà reconeguda per la Universitat d'Alacant com a part de la dedicació docent i investigadora del professorat.

Article 14. Contingut i presentació de la tesi doctoral

1. La tesi doctoral consistirà en un treball original d'investigació elaborat per la persona candidata en qualsevol àmbit d'estudi, que podrà també presentar-se en el format de compendi de publicacions, segons el que estableix el procediment aprovat pel Comitè de Direcció de l'EIDUA .

2. La tesi ha de capacitar la doctoranda o el doctorand per al treball autònom en l'àmbit de la R+D+I. La tesi podrà ser desenvolupada i, si escau, defensada en els idiomes habituals per a la comunicació científica en el seu àmbit d'investigació, incloent-hi un resum en una de les llengües oficials de la Comunitat Valenciana d'al voltant de 5.000 paraules.

3. La tesi comptarà amb dos informes favorables emesos per persones doctores expertes en la matèria, externes a la Universitat d'Alacant, les quals podran proposar-hi aspectes de millora.

Aquestes persones expertes podran formar part del tribunal que avalue la tesi. En funció del contingut d'aquests informes, la Comissió Acadèmica donarà un termini a la doctoranda o al doctorand per a respondre i, si escau, incloure les modificacions pertinents en la tesi doctoral. No obstant això, no podran actuar com a avaluadors externs les coautores o els coautors de publicacions en comú amb la doctoranda o el doctorand, ni el personal investigador que puga tenir un conflicte d'interès en els termes que regule la llei.

4. A l'efecte de garantir la publicitat de la tesi doctoral, de manera prèvia a la defensa, aquesta quedarà a exposició pública en l'EIDUA durant 15 dies naturals perquè altres persones doctores puguen sol·licitar la revisió de la tesi doctoral i remetre, si escau, observacions sobre el contingut.

5. La defensa de la tesi haurà de realitzar-se en un termini màxim de 90 dies hàbils després de l'acabament del termini de dipòsit indicat en el punt anterior. Una vegada transcorregut aquest termini sense haver-se fet la defensa, l'acte de dipòsit quedarà anul·lat.

Article 15. Avaluació i defensa de la tesi doctoral

1. El tribunal encarregat de jutjar la tesi doctoral serà proposat per la directora o el director de la tesi i aprovat per la Comissió Acadèmica del programa de doctorat, segons allò que disposa la normativa vigent.

2. La proposta de tribunal estarà acompanyada d'un informe raonat sobre la idoneïtat, en funció del tema de la tesi, de tots i cadascun dels membres proposats per a constituir el tribunal.

3. Els tribunals estaran formats per tres membres titulars, excepte conveni, i caldrà que es respecte en la composició els requisits següents:

a)      Tots els membres hauran d'estar en possessió del títol de doctor/a, i tenir experiència investigadora acreditada.

b)      En la composició del tribunal s'haurà de garantir el principi de composició equilibrada, entre dones i homes, tal com indica la disposició addicional primera de la Llei orgànica 3/2007, de 22 de març, per a la igualtat efectiva de dones i homes, el RD 99/2011 i els objectius definits en els plans d'igualtat de la Universitat d'Alacant.

c)      En tot cas, el tribunal estarà format per una majoria de membres externs al programa de doctorat i a la Universitat d'Alacant.

d)      Qui ostente, o haja ostentat, la funció de direcció de tesi o tutorització de la doctoranda o del doctorant no podrà formar part del tribunal, excepte els casos de tesis doctorals presentades en el marc d'acords de cotutela amb universitats estrangeres que així ho tinguen previst.

e)      Podran formar part dels tribunals les professores doctores o professors doctors que reunisquen els requisits abans indicats, encara que es trobaren en qualsevol de les modalitats de la situació d'excedència i jubilació, i comptaran com a membres de la universitat en la qual estan en excedència o de la qual es van jubilar.

f)       No podran formar part del tribunal de tesi les coautores o els coautors de publicacions derivades de la tesi en comú amb la doctoranda o el doctorand, ni el personal investigador que puga tenir un conflicte d'interès en els termes que regule la llei.

4. Per cadascun dels membres titulars es designarà una persona suplent que haurà de complir els requisits esmentats anteriorment.

5. El tribunal que avalue la tesi disposarà del document d'activitats de la doctoranda o el doctorand a què es refereix l'article 3.8 d'aquesta normativa, amb les activitats formatives dutes a terme per la doctoranda o el doctorand, i els informes de persones expertes externes, com també, si escau, la resposta de la doctoranda o el doctorand. El document d'activitats no donarà lloc a una puntuació quantitativa, però sí que constituirà un instrument d'avaluació qualitativa que complementarà l'avaluació de la tesi doctoral.

6. L'acte de la defensa de la tesi doctoral tindrà lloc en sessió pública i consistirà en l'exposició i la defensa per la doctoranda o el doctorand del treball d'investigació elaborat davant els membres del tribunal. Les doctores o els doctors presents en l'acte públic podran formular qüestions en el moment i la forma que assenyale la presidenta o el president del tribunal.

7. La defensa de la tesi doctoral haurà de ser dur-se a terme en la Universitat d'Alacant. En el cas de programes de doctorat conjunts, la defensa es realitzarà en la universitat en la qual la doctoranda o el doctorando estiguera matriculada o matriculat, o en qualsevol de les universitats participants en els termes que establisquen els convenis de col·laboració. En els casos de cotutela internacional, la defensa es realitzarà en la universitat que establisca el respectiu conveni de cotutela. La defensa podrà també realitzar-se en forma semipresencial seguint el procediment corresponent.

8. El tribunal emetrà un informe i la qualificació global concedida a la tesi d'acord amb l'escala següent: No apte, Aprovat, Notable i Excel·lent. Si la qualificació global és d'excel·lent, el tribunal podrà atorgar la menció de cum laude si s'emet en aquest sentit el vot secret positiu per unanimitat. Els membres del tribunal que decidisquen el seu vot positiu a la menció cum laude hauran d'emetre, de manera secreta, el seu vot a la proposta a premi extraordinari, que s'atorgarà per unanimitat. Per a l'emissió dels vots secrets s'habilitaran els mecanismes precisos per a garantir-ne que l'escrutini es realitze en sessió diferent de la corresponent a la de defensa de la tesi doctoral.

9. Una vegada aprovada la tesi doctoral, la Universitat d'Alacant s'ocuparà de l'arxiu en format electrònic obert en el repositori de la Universitat d'Alacant (RUA) i en remetrà, en format electrònic, un exemplar, com també tota la informació complementària que fora necessària al Ministeri d'Universitats a l'efecte de la publicació en un repositori nacional, que serà gestionat per la Secretaria General d'Universitats.

10. En circumstàncies excepcionals com poden ser, entre d'altres, la participació d'empreses en el programa de doctorat, l'existència de convenis de confidencialitat amb empreses o la possibilitat de generació de patents, la doctoranda o el doctorand podrà sol·licitar a la Comissió Acadèmica del programa de doctorat que el dipòsit, defensa i publicació de la tesi doctoral es facen sota determinades mesures de protecció de la privacitat.

La sol·licitud estarà acompanyada d'informe motivat i la documentació que acredite que el secret és absolutament indispensable per a l'èxit del procés de protecció o transferència de tecnologia o de coneixement.

La secretària o el secretari de la Comissió Acadèmica del programa de doctorat haurà de notificar l'acord motivat a la doctoranda o el doctorand, i a la directora o el director de la tesi. Si la Comissió Acadèmica del programa de doctorat resol favorablement la sol·licitud, indicarà les mesures de protecció de la privacitat que caldrà adoptar, com també el temps de duració en l'EIDUA.

11. A aquest efecte, s'entenen com a mesures de protecció de la privacitat de tesis doctorals les següents:

Primera. L'accés a la tesi doctoral realitzat per qualsevol doctora o doctor durant el període de dipòsit haurà de ser sol·licitat i motivat davant la Comissió Acadèmica del programa de doctorat. En cas que l'accés siga autoritzat, la persona sol·licitant haurà de signar, prèviament, un acord de confidencialitat en el qual es comprometa a no difondre informació relativa a la tesi durant el termini que s'haja establit. En cap cas, l'accés a la tesi depositada permetrà la reproducció per qualsevol mitjà de tot o d'una part del contingut.

Segona. Els membres del tribunal que hagen de jutjar la tesi doctoral seran advertits expressament que la tesi està sotmesa a processos de protecció o transferència. Han de tenir accés a la versió completa de la tesi doctoral i tenen l'obligació de mantenir el secret i la confidencialitat absoluts sobre el contingut. A aquest efecte, abans de la remissió de la tesi doctoral, els membres del tribunal hauran de lliurar a la secretària o el secretari de la Comissió Acadèmica del programa de doctorat l'acord de confidencialitat corresponent al període de temps necessari per a protegir-la, degudament signat.

Tercera. L'acte de defensa de la tesi doctoral és un acte públic. No obstant això, a l'efecte de garantir la protecció i confidencialitat dels resultats, no es permetrà l'ús de mitjans de gravació o reproducció de l'acte.

Quarta. La publicació de la tesi en RUA i TESEO es durà a terme, si escau, quan haja finalitzat el procés de protecció o transferència de coneixement, circumstància que la doctoranda o el doctorand haurà de comunicar degudament a la Comissió Acadèmica del programa de doctorat.

12. Addicionalment es podrà sol·licitar l'embargament temporal de la publicació en obert de la tesi, fins a dos anys, quan es preveu publicar la tesi, o una part, en forma d'article o llibre. Si fora necessari un termini major, s'haurà de sol·licitar a l'EIDUA, i caldrà motivar la sol·licitud.

13. La Universitat d'Alacant podrà concedir Premi Extraordinari de Doctorat a aquelles tesis que resulten especialment meritòries, que hagen obtingut la menció cum laude, com també el vot positiu unànim dels membres del tribunal per a optar a premi extraordinari. Es podrà atorgar un premi extraordinari per cada deu tesi doctorals defensades, o fracció, en cada programa de doctorat. Anualment es publicarà la convocatòria de premis extraordinaris que es regirà pel desenvolupament normatiu sobre premis extraordinaris de doctorat de la Universitat d'Alacant.

Article 16. Descripció del títol de doctor

1. L'expedició dels títols oficials de doctor/a s'ajustarà a allò que disposa el RD 1002/2010.

La denominació dels títols de doctor/a serà: doctor o doctora per la Universitat d'Alacant.

En el cas que la Universitat d'Alacant participe en un programa de doctorat conjunt entre universitats espanyoles o amb universitats estrangeres, s'expedirà un títol de doctor o doctora conjunt per les universitats participants en el programa, de conformitat amb la denominació que conste en el Registre d'Universitats, Centres i Títols, i d'acord amb el que estableix els articles 12 i 13 del RD 1002/2010.

2. D'acord amb el que estableix la normativa sobre expedició de títols, s'inclourà informació que especifique el programa de doctorat en el qual  s'ha elaborat la tesi doctoral.

3. El títol de doctora o doctor podrà incloure la menció «doctorat internacional», sempre que hi concórreguen les circumstàncies següents:

a)    Que, durant el període de formació necessari per a l'obtenció del títol de doctor/a, la doctoranda o el doctorand haja realitzat una o diverses estades durant almenys tres mesos de duració fora d'Espanya, en una institució d'ensenyament superior o centre d'investigació de prestigi d'un país en el qual, excepte en casos excepcionals, la doctoranda o el doctorandono tinga, o haja tingut, una vinculació de caràcter acadèmic o professional, i tampoc siga el seu país de residència, a fi de complementar i reforçar la formació investigadora. En cas de realitzar diverses estades, totes hauran de tenir una duració mínima d'un mes. Les estades i les activitats han de ser avalades per la directora o el director i autoritzades per la Comissió Acadèmica i, una vegada realitzades i validades per l'entitat d'acolliment, s'incorporaran al document d'activitats de la doctoranda o el doctorand.

b)   Que part de la tesi doctoral, almenys el resum i les conclusions, s'haja redactat i siga presentada en una de les llengües habituals per a la comunicació científica en el seu àmbit d'estudi, diferent de qualsevol de les llengües oficials a Espanya. Aquest resum no serà inferior a 5.000 paraules. Aquesta norma no serà aplicable quan les estades, informes i experts procedisquen d'un país de parla hispana.

c)    Que almenys dues de les persones expertes informants de la tesi a les quals es refereix l'article 13.3 pertanguen a alguna institució d'educació superior o institut d'investigació no espanyol. Aquestes persones expertes no podran coincidir amb les investigadores o els investigadors que van rebre la doctoranda o el doctorand i van fer tasques de tutoria o direcció de treballs en l'entitat d'acolliment.

d)   Que almenys una persona experta que pertanya a alguna institució d'educació superior o centre d'investigació no espanyol, amb el títol de doctor/a, i diferent de la persona responsable de l'estada esmentada en l'apartat a) forme part del tribunal avaluador de la tesi. Aquesta persona pot coincidir, no obstant això, amb un dels informants.

4. El títol de doctora o doctor podrà incloure en l'anvers la menció «doctorat industrial», sempre que hi concórreguen les circumstàncies següents:

a)      Que la tesi haja desenvolupat un projecte d'investigació d'interès industrial, comercial, social o cultural d'una entitat, empresa pública o privada o administració pública. Queden excloses les universitats, els organismes públics d'investigació (nacionals o autonòmics) i els hospitals universitaris. De manera excepcional, es podrà realitzar aquesta menció en qualsevol d'aquestes institucions, excepte en les universitats, sempre que el contingut de la tesi siga eminentment aplicat. La relació directa entre la tesi doctoral i la tasca desenvolupada per la doctoranda o el doctorand en l'entitat o empresa haurà de formalitzar-se en una memòria cientificotècnica que haurà de ser aprovada per la Comissió Acadèmica del programa de doctorat.

b)      Que s'haja subscrit un conveni entre l'entitat, l'empresa o l'Administració pública i la Universitat d'Alacant per al desenvolupament acadèmic de la tesi doctoral, que establirà, com a mínim, les obligacions de les parts i els drets de propietat industrial que es puguen generar.

c)      Que la doctoranda o el doctorand haja estat contractada o contractat per l'entitat, l'empresa o l'Administració pública en què desenvolupe el projecte d'investigació almenys un any durant el desenvolupament de la tesi, i serà necessari que una part substancial d'aquesta es desenvolupe en l'entitat, l'empresa o l'Administració pública.

5. La doctoranda o el doctorand tindrà una persona tutora de la tesi designada per la Universitat d'Alacant i una persona responsable designada per l'entitat, l'empresa o l'Administració pública, que podrà ser, si escau, directora o director si compleix els requisits establits en aquesta normativa. En cap cas la persona responsable designada per l'empresa podrà formar part del tribunal avaluador de la tesi.

6. Quan la tesi doctoral es realitze en règim de cotutela, en l'anvers del títol es farà constar una diligència amb el text següent: "tesi en règim de cotutela amb la universitat X", sempre que hi concórreguen les circumstàncies següents:

a)      Que la tesi doctoral estiga supervisada per doctores o doctores de dues o més universitats, de les quals una haurà de ser espanyola i la resta estrangeres, que hauran de formalitzar prèviament un conveni de cotutela.

b)      Que, pel seu treball de tesi doctoral, la doctoranda o el doctorand obtinga dos o més títols, un per cadascuna de les institucions d'educació superior responsables del desenvolupament de la tesi.

c)      Que, durant el període de formació necessari per a l'obtenció del títol de doctora o doctor, la doctoranda o el doctorand haja realitzat una estada mínima de sis mesos en cadascuna de les institucions amb les quals s'estableix el conveni de cotutela i hi haja realitzat treballs d'investigació, bé en un sol període o en diversos. Les estades i les activitats seran reflectides en el conveni de cotutela.

d)      Els convenis de cotutela es tramitaran a proposta de la directora o el director de la tesi en la Universitat d'Alacant, amb el contacte previ amb les universitats corresponents, seguint el protocol d'actuació per a la tramitació de convenis del Gabinet de Convenis de la Universitat d'Alacant per a l'aprovació posterior en Consell de Govern.

Qualsevol doctoranda o doctorand que s'adherisca a un conveni de cotutela haurà de matricular-se en les dues universitats i realitzar les activitats formatives, o sol·licitar la convalidació per activitats o cursos similars realitzats durant l'etapa d'investigació en la universitat amb la qual s'acorde la cotutela.

e)      Les tesis en cotutela podran igualment donar lloc a inclusió de la menció «doctorat internacional» en el títol de doctora o doctor si es realitzen estades en institucions diferents de les pròpies del conveni formalitzat, sempre que hi concórreguen les circumstàncies recollides en l'apartat 3 d'aquest article.

Disposició transitòria primera. Doctorandes i doctorands d'acord amb anteriors ordenacions

A las doctorandes i els doctorands que van iniciar estudis amb anterioritat al curs 2023/2024 els seran d'aplicació les disposicions reguladores del doctorat vigents en el moment d'inici d'aquests estudis. En tot cas, el règim relatiu a tribunal, defensa i avaluació de la tesi doctoral, incloent-hi premi extraordinari de doctorat previst en aquesta normativa, serà aplicable a aquests estudiants a partir del curs 2024/2025.

Disposició transitòria segona. Programes de doctorat verificats amb anterioritat o en tramitació

Els programes de doctorat ja verificats d'acord amb la regulació anterior hauran d'adaptar-se a allò que disposa el RD 99/2011, modificat pel RD 576/2023, i a aquesta normativa, amb anterioritat a l'inici del curs acadèmic 2026/2027.

Disposició derogatòria única. Derogació normativa

Queden derogades les disposicions d'igual o inferior rang que s'oposen a allò que estableix aquesta normativa. En concret, queden derogades les disposicions següents:

-          Normativa per a ensenyaments oficials de doctorat de la Universitat d'Alacant (BOUA 31 de juliol de 2012) i les seues modificacions posteriors.

-          Procediment intern d'actuació administrativa en desenvolupament de la normativa sobre ensenyaments de doctorat en la Universitat d'Alacant (BOUA 14 de juny de 2019)

-          Reglament de règim intern de l'Escola de Doctorat (BOUA 20 de desembre de 2013) i les seues modificacions posteriors.

-          Normativa de permanència i continuació d'estudis per a estudiants en programes de doctorat de la Universitat d'Alacant (BOUA 3 de juliol de 2013)

-          Reglament de reconeixement o convalidació de les activitats formatives transversals obligatòries de l'Escola de Doctorat (BOUA 31 de gener de 2014)

-          Procediment sobre l'accés als estudis oficials de doctorat regulats en el RD 99/2011, de 28 de gener (BOUA 5 de març de 2014)

Disposició final única. Entrada en vigor

Aquesta normativa entrarà en vigor l'endemà de la publicació en el BOUA.

Anàlisi
-------

:   **Deroga a:**

    * [Detalle
      NORMATIVA PER A ENSENYAMENTS OFICIALS DE DOCTORAT DE LA UNIVERSITAT D'ALACANT](/va/acuerdo/2100) 
      31/07/2012
    * [Detalle
      NORMATIVA DE PERMANÈNCIA I CONTINUACIÓ D'ESTUDIS PER A ESTUDIANTS MATRICULATS EN PROGRAMES DE DOCTORAT DE LA UNIVERSITAT D'ALACANT](/va/acuerdo/2487) 
      03/07/2013
    * [Detalle
      REGLAMENT DE RÈGIM INTERN DE L'ESCOLA DE DOCTORAT.](/va/acuerdo/2695) 
      20/12/2013
    * [Detalle
      REGLAMENT DE RECONEIXEMENT I/O CONVALIDACIÓ DE LES ACTIVITATS FORMATIVES TRANSVERSALS OBLIGATÒRIES DE L'ESCOLA DE DOCTORAT](/va/acuerdo/2751) 
      31/01/2014
    * [Detalle
      PROCEDIMENT SOBRE L'ACCÉS ALS ESTUDIS OFICIALS DE DOCTORAT REGULATS EN EL REIAL DECRET 99/2011, DE 28 DE GENER, PEL QUAL ES REGULEN ELS ENSENYAMENTS OFICIALS DE DOCTORAT, DELS POSSEÏDORS DE TITULACIONS OFICIALS UNIVERSITÀRIES ESPANYOLES ANTERIORS A LES REGULADES EN EL REIAL DECRET1393/2007.](/va/acuerdo/2781) 
      05/03/2014
    * [Detalle
      PROCEDIMENT INTERN D'ACTUACIÓ ADMINISTRATIVA EN DESENVOLUPAMENT DE LA NORMATIVA SOBRE ENSENYAMENTS DE DOCTORAT A LA UNIVERSITAT D'ALACANT](/va/acuerdo/5314) 
      14/06/2019





[Carretera Sant Vicent del Raspeig s/n  
03070 Sant Vicent del Raspeig - Alacant  
 Tel. 12 561 2970 - Fax 75 132 6298](https://www.google.es/maps/@31.952565,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12378&trk=tyah&trkInfo=tarId%0K7108502599621%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)